Sydney Sweeney. Sydney Bernice Sweeney (1997-yil 12-sentabrda tugʻilgan) – amerikalik aktrisa va model. Sweeney Netflixning "Everything Sucks!" (2018) serialidagi roli tufayli mashhurlikka erishdi. U 2019-yilda HBO telekanalining "Euphoria" dramatik serialida Cassie Howard rolini, 2021-yilda "The White Lotus" serialida Olivia Mossbacher rolini oʻynagan. Sweeney shuningdek "Once Upon a Time in Hollywood" (rejissyori Quentin Tarantino), "Anyone but You", "Madame Web" kabi filmlarda ham rol oʻynagan. Yoshligi. Sydney Bernice Sweeney 1997-yil 12-sentabrda Vashington shtatining Spokan shahrida tugʻilgan, onasi advokat va otasi tibbiyot sohasida ishlaydi. U oilaning ikki farzandining birinchisi. Uning Trent ismli akasi bor. Sweeney Aydaho shtatning shimoli-gʻarbiy qismida Vashington chegarasidagi Panhandle mintaqasida, uning oilasi besh avloddan beri yashab kelayotgan koʻl boʻyidagi qishloq uyida oʻsgan. Karyerasi. Sweeney "90210", "Criminal Minds", "Grey’s anatomy", "In the Vault" va "Pretty Little Liars" kabi teleseriallarda kichik rollar ijro etgan. 2018-yilda "Under the Silver Lake" nomli triller filmda rol oʻynagan. "Along Came the Devil" dahshatli filmida esa qahramon rolini oʻynagan. Keyingi yili Sweeney "Clementine", "Big Time Adolescence" va Quentin Tarantino rejissyorligidagi "Once Upon a Time in Hollywood" filmlarida rollar ijro etgan. 2019-yildan buyon esa "Euphoria" dramatik serialida Cassie Howard rolini oʻynab kelmoqda. Shaxsiy hayoti. Sweeney MMA jangchisi boʻlib, oʻrta maktabda kurash boʻyicha musobaqalarda qatnashgan. Sweeney oʻzining har bir qahramoni uchun alohida kitoblar yaratishini aytdi, ular „interfaol kundaliklar/xronologiyalar/xotira kitoblari/qahramon tugʻilganidan boshlab ssenariyning birinchi sahifasigacha boʻlgan butun dunyoning rasmlari“ edi. 2020-yil dekabr oyida "The Spokesman-Review" nashri Sweeney oʻzining ona shahri Spokan shahridagi turli restoranlarga 12 ming dollar xayriya qilgani, bu mablagʻlarni uysizlar boshpanalarida ovqatlanish uchun ishlatganligi haqida xabar berdi. Sweeney 2022-yil fevraldan oʻzining uzoq yillik sevgilisi, Chikagodagi restoranchi Jonatan Davino bilan unashtirilgan.